КОМИ РЕСПУБЛИКАЛÖН ОЛАНПАС

**«Депутатъясöс, меставывса асвеськöдлан бöрйöм органö пырысьясöс, меставывса асвеськöдлан бöрйöм чина йöзöс, кодъяс ассьыныс полномочиеяссö олöмö пöртöны пырся подув вылын, пенсияöн могмöдöм йылысь» Коми Республикаса Оланпаслöн 3 статьяö**

**вежсьöмъяс пыртöм йылысь**

Примитöма Коми Республикаса

Государственнöй Сöветöн 2010 вося кöч тöлысь 23 лунö

**1 статья.** Пыртны «Депутатъясöс, меставывса асвеськöдлан бöрйöм органö пырысьясöс, меставывса асвеськöдлан бöрйöм чина йöзöс, кодъяс ассьыныс полномочиеяссö олöмö пöртöны пырся подув вылын, пенсияöн могмöдöм йылысь» Коми Республикаса Оланпаслöн 3 статьяö (Коми Республикаса государственнöй власьт органъяслöн индöд-тшöктöмъяс, 2008, 4 №, 124 ст.; 2009, 17 №, 286 ст.; 2010, 10 №, 191 ст.) татшöм вежсьöмъяс:

1) 1 юкöнын «да уджавны дзескöдöмлöн III да II тшупöдъяс» кывъяссö киритны;

2) 3 юкöн гижны тадзи:

«3. Муниципальнöй чинын уджалысь мортлы уна во уджалöмысь пенсия дорö содтöдсö дугдöны мынтыны сэки, кор сiйö уджалö Россия Федерация государственнöй чинын, государственнöй гражданскöй служба чинын, муниципальнöй служба чинын, а сiдзжö пыр уджалö Коми Республикаса государственнöй чинын, Россия Федерацияса субъектлöн государственнöй чинын, бöрйöм муниципальнöй чинын. Пасйöм чинысь мездöм бöрын уна во уджалöмысь пенсия дорö содтöдсö бöр мынтöны важся условиеяс серти муниципальнöй чинын уджалысь мортлöн шыöдчöм серти уна во уджалöмысь пенсиясö выльысь урчитöмöн.».

**2 статья.** Тайö Оланпасыс вынсялö сiйöс официальнöя йöзöдöм бöрын дас лун мысти.

Коми Республикаса Юралысь В.М.Гайзер

Сыктывкар

2010 вося кöч тöлысь 29 лун

104-РЗ №

Вудж. Коснырева Е.Г., 1388 пас